《庚戍元日移家惠山舟中作二首 其二》
明代·董文骥

去年元日弃孤臣，赵北燕南滞病身。八口一舟迁易散，吴山楚水信难真。

即看妻子还疑梦，高卧江湖又早春。只恐莺花饶笑我，拂衣斑鬓已如银。

作者简介：明末清初江南武进人，字玉虬，号云和、易农。顺治六年进士。官御史，敢直言。康熙初迁甘肃陇右道。旋得还。诗有名。晚年家居，颇留意推挽后学。有《微泉阁集》。